stanford-oval/wikipedia huggingface dataset:
Mohammad Kiadarbandsari

| Mitalit> Maa:   Iran.Miesten alppihiihto.Aasian talvikisat  | Mitalit> Maa:   Iran.Miesten alppihiihto.Aasian talvikisat  | Mitalit> Maa:   Iran.Miesten alppihiihto.Aasian talvikisat  | Maa:   Iran> Miesten alppihiihto. |
| --- | --- | --- | --- |
|  Pronssia | Almaty 2011 | Supersuurpujottelu |  |
Mohammad Kiadarbandsari (pers. ‏محمد كیادربندسری‎; s. 9. lokakuuta 1989) on iranilainen alppihiihtäjä.
Kiadarbandsari voitti supersuurpujottelusta pronssia Aasian kisoissa 2011 ja oli samoissa kisoissa syöksylaskussa viides. Hän oli samana vuonna Garmisch-Partenkirchenin MM-kisoissa suurpujottelussa 75., mutta keskeytti pujottelussa toisella kierroksella.
Midheaven

| Midheaven The Human Abstract |
| --- | --- | --- |

Studioalbumin tiedot
 Äänitetty : Red Bull Studios, Santa Monica, Kalifornia ja Johnny Yuma Recording, Henson Studios, Hollywood, Kalifornia
 Julkaistu: 19. elokuuta 2008
 Tuottaja(t): Leonard Simone ja Jesse E. String
 Tyylilaji: progressiivinen metalli metalcore
 Kesto: 43.45
 Levy-yhtiö: Hopeless
Listasijoitukset
  Billboard 200: 163.
The Human Abstractin muut julkaisut
| Nocturne 2005 | Midheaven 2008 | Digital Veil 2011 |
Midheaven on yhdysvaltalaisen metalliyhtye The Human Abstractin toinen kokopitkä albumi. Se julkaistiin 19. elokuuta 2008.
Kappaleet

A Violent Strike – 6.41
Procession of the Fates – 4.12
Breathing Life Into Devices – 5.11
This World Is a Tomb – 3.57
Metanoia – 3.18
The Path – 3.03
Echoes of the Spirit – 4.31
Calm in the Chaos – 2.46
Counting Down the Days – 5.48
A Dead World at Sunrise – 4.18
Kokoonpano

Nathan Ells – laulu
Andrew Tapley – kitara
Dean Herrera – kitara ja basso kappaleissa 3. ja 5.
Sean Hurley – basso
Sean Leonard – koskettimet
Brett Powell – rummut ja perkussio
Arvostelut

AbsolutePunk: 80%
Alternative Press:
Aiheesta muualla

Midheaven Discogsissa. (englanniksi)
Albumi Midheaven Encyclopaedia Metallum -sivustolla (englanniksi)
Mixed Up

| Mixed Up The Cure |
| --- | --- | --- |

Remix-albumin tiedot
 Äänitetty : 1989-1990
 Julkaistu: 20. marraskuuta 1990
 Kesto: 73.04
 Levy-yhtiö: Fiction Records, Elektra Records
The Curen muut julkaisut
| Disintegration 1991 | Mixed Up 1990 | Entreat 1989 |
Singlet albumilta Mixed Up
 ”Never Enough” Julkaistu: 17. syyskuuta 1990  ”Close to Me (remix)” Julkaistu: 22. lokakuuta 1990  ”A Forest (Tree Mix)” Julkaistu: 6. joulukuuta 1990
Mixed Up on vuonna 1990 julkaistu The Cure -yhtyeen remix-kokoelmalevy. Levy koostuu aiemmin julkaistuista 12" singleversioista ja uusista miksauksista. Levyn ainoa uusi kappale on "Never Enough", josta levyllä on pidennetty versio. "Pictures of You" -kappaleen miksaus tunnetaan myös nimellä "Strange mix".
Kappaleet

Lullaby (Extended Mix)
Close to Me (Closer Mix)
Fascination Street (Extended Mix)
The Walk (Extended Mix)
Lovesong (Extended Mix)
A Forest (Tree Mix)
Pictures of You (Extended Dub Mix)
Hot Hot Hot!!! (Extended Mix)
Why Can't I Be You? (Extended Mix) (*)
The Caterpillar (Flicker Mix)
Inbetween Days (Shiver Mix)
Never Enough (Big Mix)
(*) Ei CD-versiossa.
Kokoonpano

Robert Smith - kitara, laulu
Simon Gallup - basso
Porl Thompson - kitara
Boris Williams - rummut
Singlet

Never Enough
Close to Me (Closer Mix)
A Forest (Tree Mix)
Ranskan arrondissementit

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Arrondissementti (ransk. arrondissement) on Ranskan aluehallintojärjestelmässä departementin osa.
Ranskassa on 101 departementtia, jotka on jaettu yhteensä 342 arrondissementtiin. Arrondissementtien lukumäärä departementissa vaihtelee yhdestä (Pariisi ja Territoire-de-Belfort) yhdeksään (Moselle), mutta useimmissa departementeissa arrondissementteja on kolme tai neljä. Arrondissementit jakautuvat edelleen kantoneihin ja kuntiin.
Arrondissementin hallintoelin on aliprefektuuri (ransk. sous-préfecture). Myös arrondissementin pääkaupunkia kutsutaan yleisesti aliprefektuuriksi. Arrondissementtia johtaa aliprefekti (ransk. sous-préfet), joka ei ole vaaleilla valittu luottamushenkilö, vaan presidentin nimittämä valtion virkamies.
Arrondissementtijärjestelmä luotiin helmikuussa 1800 korvaamaan Ranskan vallankumouksen yhteydessä vuonna 1790 perustetut hallintopiirit (ransk. district).
Suurimmat kaupungit, Pariisi, Marseille ja Lyon, on jaettu kunnallisiin arrondissementteihin, joita ei pidä sekoittaa tässä artikkelissa käsiteltyihin valtion aluehallinnon arrondissementteihin.
Miguel Ángel Santaella

Miguel Ángel Santaella (s. 25. huhtikuuta 1971 Caracas) on venezuelalainen säveltäjä ja kuoronjohtaja.
Ángel Santaella opiskeli vuosina 1990–92 Caracasin José Ángel Lamas -musiikkikoulussa kuoronjohtoa, musiikin teoriaa ja solmisaatiota. Tämän jälkeen hän opiskeli analyysiä, sävellystä ja musiikillista muotoa yksityisesti César Alejandro Carrillon johdolla (1993–2003), ja vuonna 2004 hän aloitti sävellyksen opiskelun Instituto Universitario de Estudios Musicalesissa (IUDEM) Caracasissa opettajinaan Beatriz Bilbao ja Federico Ruíz.
Ángel Santaella on laulanut kuoroissa bassobaritonina ja johtanut Venezuelassa useita kuoroja, joiden joukossa on hänen vuonna 1998 perustamansa Diseño Vocal FAU-UCV. Lisäksi hän on perustanut Athenaeum Grupo Vocalin (2000) ja Monteávilan yliopiston Cantoria Monteávilan (2003). Vuonna 2000 hän alkoi johtaa Sies Seis Sexteto Vocal Jazzia Caracasissa. Ángel Santaella on toiminut kuorofestivaali Encuentro de Coros Ucevistasin ja lisäksi Caracasin uuden musiikin festivaalin (Festival Música Nueva) taiteellisena johtajana.
Ángel Santaellan tuotantoon kuuluu muun muassa sinfonioita, hengellistä kuoromusiikkia ja näyttämöteos Fausta y la Casa del Sol (1995). Ángel Santaella on saanut teoksillaan palkintoja, kuten 100 Años Electricidad de Caracas -kilpailun ensipalkinnon kuoroteoksesta Domine Exaudi vuonna 1995 ja Premio Municipal de Música Vocalin kuoroteoksesta Yambambó Yambambé vuonna 1996. Orkesteriteoksillaan hän on saanut Premio Municipal de Música Sinfónica Largan (1996, teoksesta Atmospheria, Concierto para Orquesta) ja Premio Municipal de Música Sinfónica Breven (1997, teoksesta Novilunium).
Michel Tornéus

| Mitalit | Mitalit | Mitalit |  |
| --- | --- | --- | --- |
|  Michel Tornéus vuonna 2015 |  Michel Tornéus vuonna 2015 |  Michel Tornéus vuonna 2015 |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2016 | pituushyppy |  |
|  Pronssia | Helsinki 2012 | pituushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Sopot 2014 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Praha 2015 | pituushyppy |  |
|  Hopeaa | Göteborg 2013 | pituushyppy |  |
|  Hopeaa | Belgrad 2017 | pituushyppy |  |
Michel Tornéus (s. 26. toukokuuta 1986) on uransa vuoden 2019 syksyllä lopettava ruotsalainen pituushyppääjä ja kolmiloikkaaja.
Tornéus karsiutui vuonna 2009 sekä Torinon sisäratojen EM-kilpailuissa että Berliinin MM-kilpailuissa. Hän karsiutui myös Dohan sisäratojen MM-kilpailuissa 2010, mutta oli saman vuoden Barcelonan EM-kilpailuissa yhdeksäs tuloksella 792 cm. Pariisin sisäratojen EM-kilpailuissa 2011 hän oli seitsemäs tuloksella 784 cm, mutta karsiutui myöhemmin samana vuonna Daegun MM-kilpailuissa. Hän karsiutui myös Istanbulin sisäratojen MM-kilpailuissa 2012. Samana vuonna Helsingin EM-kilpailuissa hän sijoittui kolmanneksi tuloksella 817 cm. Lontoon olympialaisissa hän sijoittui neljänneksi tuloksella 811 cm. Hän hävisi olympiapronssimitalistille Will Clayelle yhdellä senttimetrillä.
Tornéus sai Göteborgin sisäratojen EM-kilpailuissa 2013 hopeaa Ruotsin ennätystuloksella 829. Moskovan MM-kilpailuissa hän karsiutui loppukilpailusta. Hän sai pronssia Sopotin MM-hallikilpailuissa 2014 tuloksella 821. Zürichin EM-kilpailuissa 2014 hän sijoittui viidenneksi tuloksella 809. Prahan sisäratojen EM-kilpailuissa 2015 hän voitti kultaa Ruotsin ennätystuloksella 830. Pekingin MM-kilpailuissa 2015 hän jäi karsinnassa ilman tulosta. Amsterdamin EM-kilpailuissa 2016 hän sai hopeaa tuloksella 821. Rion olympialaisissa hän karsiutui loppukilpailusta.  Belgradin EM-hallikilpailuissa 2017 hän sai hopeaa tasatuloksella 808 kilpailun voittaneen Izmir Smajlaj'n kanssa. Lontoon MM-kilpailuissa 20157 hän sijoittui kahdeksanneksi ja Berliinin EM-kilpailuissa 2018 seitsemänneksi.
Tornéus hyppäsi 22. heinäkuuta 2012 Kuortaneella Ruotsin ennätyksen kahden metrin myötätuuleen 822 cm. Hän paransi yhdellä senttimetrillä 16 vuotta vanhaa Mattias Sunnebornin nimissä ollutta ennätystä. Hän paransi maansa ennätystä 10. heinäkuuta 2016 tulokseen 844 cm, jolla rikkoi myös Morten Jensenin Pohjoismaiden ennätyksen 825 cm. Kolmiloikassa hänen ennätyksensä on 16,10 metriä, jolla hän voitti Ruotsin mestaruuden vuonna 2016. Hän voitti kolmiloikan Ruotsin mestaruuden myös 2012.
Parhaat tulokset vuosittain

|  | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat | 794 | 751 | 785 | 786 | 811 | 812 | 819 | 822 | 800 | 809 | 783  | 844 | 830 | 791 |
| Sisäradat |  | 753 | 727 | 770 | 795 | 793 | 813 | 799 | 829 | 821 | 830 | 787 | 808 | - |
Michel Suleiman

| Michel Suleiman> ميشال سليمان |
| --- | --- |

Libanonin 17. presidentti
 25. toukokuuta 2008 – 24. toukokuuta 2014  
Edeltäjä:  Fouad Siniora
Seuraaja:  Tammam Salam (vt.)
Henkilötiedot
Syntynyt: 21. marraskuuta 1948 (ikä 75)
Puoliso:  Wafaa Suleiman
Tiedot
Puolue:  sitoutumaton
Uskonto:  maronittiikristitty
Aiheesta muualla
www.presidency.gov.lb
Michel Suleiman (arab. ميشال سليمان‎, s. 21. marraskuuta 1948) on libanonilainen armeijan kenraali ja Libanonin  presidentti vuosina  2008–2014.
Suleiman syntyi maroniittiperheeseen Amsheetissa, 40 km pohjoiseen Beirutista. Hän liittyi asevoimien palvelukseen 1967 ja valmistui sotilasakatemiasta 1970. Hänellä on myös arvosana politiikasta ja hallintotieteistä Libanonin yliopistolta.
Suleiman toimi mm. sotilasakatemian ja toimiupseerikoulun kouluttajana. Vuosina 1990–1991 hän oli sotilastiedustelun päällikkönä Libanonvuorella. Suleiman komensi 11. jalkaväkiprikaatia ja 6. jalkaväkiprikaatia. Hänen joukkonsa taistelivat Israelin joukkoja vastaan Etelä-Libanonissa.
Marraskuussa 1998 hänet nimitettiin asevoimien komentajaksi edellisen komentajan Émile Lahoudin siirryttyä maan presidentiksi. Armeija toimi yhteistyössä Hizbollahin aseistetun siiven kanssa vastustaakseen Israelin miehitystä.
Armeija pystyi erossa sekä pääministeri Rafik Haririn murhan jälkimainingeista että Israelin ja Hizbollahin vuoden 2006 taisteluista. Toukokuusta 2007 armeijan taisteli Nahr al-Baredin pakolaisleirin haltuunsa ottanutta Fatah-al-Islam-järjestöä vastaan. Operaatiota johtanut kenraali Francois al-Hajj murhattiin autopommilla joulukuussa. Hänestä oli ennustettu Suleimanin seuraajaa armeijan komentajana.
Presidentti Lahoudin kausi päättyi marraskuussa 2007, jolloin hallituksen tukijat (maaliskuun 14. ryhmä) ja oppositio (maaliskuun 8. ryhmä) eivät kyenneet valitsemaan maalle parlamentissa uutta presidenttiä. Erimielisyyksistä sovittiin Dohassa toukokuussa 2008 järjestetyissä neuvotteluissa. Parlamentti valitsi 25. toukokuuta 2008 Suleimanin presidentiksi.
Suleiman nimitti edellisen pääministerin Fuad Sinioran jatkamaan tehtävässään.
Suleiman on Yhdysvaltain suosikki Libanonin johdossa; kaksi viikkoa ennen vuoden 2009 vaaleja varapresidentti Joe Biden saapui vierailulle korkea-arvoisimpana amerikkalaisena 30 vuoteen vakuuttamaan Yhdysvaltain tukea maan johdolle.
Suleimanin virkakauden  päätyttyä Libanonin parlamentti ei saanut uutta presidenttiä  valittua ja pääministeri Tammam Salam aloitti välikaisena presidenttinä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.presidency.gov.lb/
Profile: General Michel Suleiman, BBC
Lebanon president's big challenges, BBC
Mixer

| Mixer |
| --- | --- |


Verkkosivusto:  mixer.com
Kaupallinen:  kyllä
Tyyppi:  suoratoistopalvelu
Omistaja:  Microsoft
Luonut:   Matthew Salsamendi  James Boehm 
Nykyinen tila:  suljettu
Mixer oli Microsoftin omistama videopelien suoratoistopalvelu. Yhtiön perustajat Matthew Salsamendi ja James Boehm käynnistivät palvelun 5. tammikuuta 2016 Beam-nimellä. Palvelussa painotettiin interaktiivisuutta, alhaista viivettä ja toimintoja, joiden avulla katsojat voivat vaikuttaa streamiin.
Microsoft osti palvelun elokuussa 2016, minkä jälkeen se sai uudeksi nimeksi Mixer vuonna 2017, ja palvelu integroitiin Microsoftin Xbox-osastoon. Kesäkuussa 2020 ilmoitettiin, että Mixer suljetaan 22. heinäkuuta 2020 ja Microsoft alkaa tekemään yhteistyötä Facebook Gamingin kanssa. Microsoft sammutti Mixerin virallisesti 22. heinäkuuta 2020.
Ominaisuudet

Mixer käytti FTL ("Faster Than Light") -nimistä pieniviiveistä suoratoistoprotokollaa; palvelun mukaan tämä protokolla aiheuttaa vain alle sekunnin viiveen alkuperäisen lähetyksen ja käyttäjien vastaanottamisen välille, mikä tekee siitä sopivamman reaaliaikaiseen vuorovaikutukseen suoratoistajien ja heidän katsojien välille. Lisäksi katsojat voivat käyttää painikkeita vuorovaikuttaakseen lähetyksen kanssa esimerkiksi äänestämällä, laukaisemalla tehosteita tai vaikuttamalla pelin kulkuun. Streamien katselusta käyttäjät ansaitsivat ”Sparkeja”, joilla interaktiivisuusominaisuuksia aktivoitiin. Mixer-tuki voitiin integroida peleihin SDK:n avulla.
Marraskuussa 2018 sivusto julkisti merkittävän päivityksen, joka brändättiin ”2. kaudeksi”. Se sisälsi sekä välittömästi julkaistavia ominaisuuksia että suunnitelmia tulevista ominaisuuksista. Päivitys lisäsi soittimen automaattisen laadun säätämisen, "taidot"-ominaisuuden, jota voidaan käyttää käynnistämään animaatioita ja tehosteita chatissa. Jotkut premium-taidot ostettiin "Embers"-valuutalla; sisällöntuottajat voivat saada tuloja katsojien käyttämistä Embersistä. Kumppani-sisällöntuottajat voivat myös saada palkkiobonuksia kanavillaan kulutettujen Sparksien määrän perusteella. Mixer lisäsi huhtikuussa 2019 "Channel Progression"-tasojärjestelmän, jolla voitiin seurata käyttäjien sitoutumista tiettyyn kanavaan ajan myötä. Käyttäjät pystyivät saamaan etuja palkinnoksi pitkäaikaisesta osallistumisesta.
Käyttäjät pystyivät myös ostamaan tilauksia yksittäisiltä kanavilta, jotka olivat Mixer-kumppaneita, mikä mahdollisti pääsyn kanavakohtaisiin hymiöihin ja lisäsi heidän nimensä viereen merkin chatissa osoittaakseen heidän tukensa. Aluksi nämä tilaukset maksoivat 5,99 Yhdysvaltain dollaria kuukaudessa, mutta lokakuussa 2019 Mixer ilmoitti, että hinta lasketaan 4,99 dollariin vastaten kilpailevan Twitch-palvelun tilausten hintaa.
Historia

Beam avattiin 5. tammikuuta 2016. Toukokuussa 2016 Beam voitti Startup Battlefield -kilpailun TechCrunch Disrupt -konferenssissa ja sai 50 000 dollaria pääomaa.
Microsoft osti Beamin 11. elokuuta 2016. Palvelun tiimi integroitiin Xbox-osastoon. Microsoft ilmoitti 26. lokakuuta 2016, että Beam integroidaan Windows 10:een. Beam-lähetys integroitiin myös Xbox One -sovellukseen maaliskuun 2017 ohjelmistopäivityksessä.
Microsoft ilmoitti 25. toukokuuta 2017, että Beam oli nimetty uudelleen Mixeriksi, koska aiempaa nimeä ei voitu käyttää maailmanlaajuisesti. Uudelleenbrändäys tapahtui useiden uusien ominaisuuksien käyttöönoton rinnalla, kuten "Mixer Create" -mobiilisovelluksen ja käyttäjän mahdollisuuden isännöidä jopa kolmea muuta kanavaa kerrallaan. Lisäksi ilmoitettiin, että Mixer saa suoremman integroinnin Xbox One -hallintapaneeliin uuden välilehden avulla, joka näyttää Mixer-lähetyksiä.
Videopelistriimaaja Ninja ilmoitti 31. heinäkuuta 2019 siirtyvänsä yksinomaan Twitchistä Mixeriin 1. elokuuta alkaen. Kauppaa pidettiin Mixerille merkittävänä vallankaappauksena, koska Ninja oli ollut Twitchin parhaiden persoonallisuuksien joukossa, yli 14 miljoonalla seuraajallaan. Hänen vaimonsa ja managerinsa Jessica Blevins totesi, että Twitchin kanssa tehty sopimus oli heikentänyt hänen kykyään "kasvattaa brändiään" pelien ulkopuolella ja että hänen kiinnostuksensa suoratoistoon oli heikentynyt Twitchin yhteisön "myrkyllisyyden" vuoksi.
Streamlabsin ja Newzoon raportissa kerrottiin, että vuoden 2019 kolmannella neljänneksellä Mixerissä katsottujen tuntien määrä oli noussut 188 %, mutta samanaikaisten katsojien prosenttiosuus oli laskenut 11,7 prosenttia. Mixerin perustajat Boehm ja Salsamendi jättivät Microsoftin lokakuussa 2019. Samassa kuussa striimaaja Shroud teki myös yksinoikeussopimuksen Mixerin kanssa.
Aiheesta muualla

Verkkosivusto
Miguel Ángel Olaverri Arroniz

Miguel Ángel Olaverri Arroniz (s. 9. toukokuuta 1948 Pamplona) on Kongon tasavallassa toimiva espanjalainen roomalaiskatolinen piispa. Hänet vihittiin salesiaanien papiksi 5. toukokuuta 1976 ja nimitettiin Pointe-Noiren apostoliseksi hallitsijaksi 31. maaliskuuta 2011.
Olaverri Arroniz sai 22. helmikuuta 2013 nimityksen Pointe-Noiren piispaksi, ja hänet konsekroi 28. huhtikuuta Pierre Pican, jota avustivat Louis Portella Mbuyu ja Jan Romeo Pawłowski.
Mike Richards

| Mike Richards |
| --- | --- |

Henkilötiedot
Syntynyt: 11. helmikuuta 1985 (ikä 39) Kenora, Ontario, Kanada
Kansalaisuus:   Kanada
Jääkiekkoilija
Lempinimi:  Cannon
Pelipaikka:  keskushyökkääjä
Maila:  vasen
Pituus:  183 cm
Paino:  87 kg
Seura
Seura:  Washington Capitals
Sarja:  NHL
Pelinumero:  10
Pelaajaura
Pääsarjaura:  2005–
Aik. seurat:  Los Angeles Kings Philadelphia Flyers
NHL-varaus:  24. varaus, 2003 Philadelphia Flyers
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
| Stanley Cup  |
| --- | --- | --- |
|  | Los Angeles Kings | 2012  |
|  | Los Angeles Kings | 2014  |
Mike Richards (s. 11. helmikuuta 1985 Kenora, Ontario, Kanada) on kanadalainen uransa päättänyt jääkiekkoilija, joka edusti viimeisellä kaudellaan NHL-seura Washington Capitalsia. Richards oli pelipaikaltaan keskushyökkääjä. Richards on vuoden 2003 varaustilaisuuden 24. varaus.
Ura

Richards pelasi juniorisarjaa Kitchener Rangersissa. Kaudella 2001–2002, joka oli hänen ensimmäisensä, hän teki vakuuttavat 58 pistettä 68 pelissä ja sijoittui joukkueen pistepörssissä kolmannelle sijalle. Seuraavalla kaudella hän jo voittikin seuran pistepörssin. Samalla kaudella joukkue voitti liigan. Richards myös voitti Kanadan paidassa alle 18-vuotiaiden maailmanmestaruuden. Näin myös Philadelphia Flyers kiinnostui nuoresta pelaajasta ja hänet varattiinkin vuonna 2003.
Seuraavat kaksi kautta Richards pelasi vielä OHL-liigassa, mutta pelasi kauden 2004–2005 lopussa Flyersin farmijoukkueessa. NHL:ään noustuaan Richards sai arvostusta kahdensuunnan hyökkääjänä ja nimettiin Flyersin kapteeniksi. Kesäkuussa 2011 Richards kaupattiin Los Angeles Kingsiin vaihdossa Wayne Simmondsiin ja lupaavaan Brayden Schenniin. Richards voitti Stanley Cupin ensimmäisellä kaudellaan Kingsissä. Richards voitti myös Stanley Cupin kaudella 2013–2014 samassa seurassa. Kaudella 2015-2016 hän edusti Washington Capitalsia. Kausi jäi hänen viimeisekseen ammattilaisena, sillä hän päätti lopettaa uransa vain 31-vuotiaana.
Aiheesta muualla

Kuvia tai muita tiedostoja aiheesta Mike Richards Wikimedia Commonsissa
Morten Brørs

Morten Brørs (s. 28. heinäkuuta 1973) on entinen norjalainen maastohiihtäjä. Hän edusti seuratasolla Steinkjer Skiklubbia.
Brørs voitti sprinttihiihdon maailmancupin kokonaiskilpailun kaudella 1999–2000 voitettuaan vapaan hiihtotavan sprintin Kitzbühelissä ja sijoituttuaan toiseksi Lahdessa. Seuraavalla kaudella hän voitti vapaan hiihtotavan sprinttikilpailun Nové Městossa ja sijoittui sprintticupin kokonaispisteissä neljänneksi.
Melodifestivalen 2012

| Eurovision laulukilpailu 2012  Ruotsin euroviisukarsinta> Melodifestivalen 2012 |
| --- | --- |
Päivämäärä:  4. helmikuuta - 10. maaliskuuta 2012
Tapahtumapaikat:  VIDA Arena Scandinavium Tegera Arena Malmö Arena Eventcenter Globen
Juontaja(t):  Sarah Dawn Finer Helena Bergström Gina Dirawi
Kappaleiden määrä
Alkukarsinnoissa:  32
Voittaja:  Loreen ”Euphoria”
Ruotsi Eurovision laulukilpailussa Virallinen verkkosivusto 
 ◄ 2011  2013 ► 
Melodifestivalen 2012 oli Ruotsissa 4. helmikuuta – 10. maaliskuuta 2012 järjestetty laulukilpailu, jossa valittiin Ruotsin edustaja Eurovision laulukilpailuun 2012. Voittajaksi selviytyi Loreen kappaleella ”Euphoria”, ja hän voitti toukokuussa myös Eurovision loppukilpailun Azerbaidžanissa.
Semifinaalit

Kilpailussa järjestettiin neljä semifinaalia, joissa jokaisessa oli mukana kahdeksan kappaletta. Näistä kaksi pääsi suoraan finaaliin ja kaksi Toinen mahdollisuus -kilpailuun, jossa jaettiin vielä kaksi finaalipaikkaa.
Semifinaalit > Semifinaali 1

Ensimmäinen semifinaali järjestettiin 4. helmikuuta VIDA Arenassa Växjössä.
| Numero | Esittäjä | Kappale | Tekijät | Äänet (1>  kierros) | Äänet (2>  kierros) | Äänet (yhteensä) | Sija |
| --- | --- | --- | --- | --- | --- | --- | --- |
| 1 | Sean Banan | "Sean den förste Banan" | Sean Simadi (Sean Banan), Joakim Larsson,   Hans Blomberg, Mårten Andersson | 59 068 | 38 378 | 97 446 | 3. |
| 2 | Abalone Dots | "På väg" | Rebecka Hjukström, Sophia Högman,   Louise Holmer, Victor Källgren | 13 156 | – | 13 156 | 7. |
| 3 | The Moniker | "I Want to Be Chris Isaak   (This Is Just the Beginning)" | Daniel Karlsson (The Moniker) | 10 776 | – | 10 776 | 8. |
| 4 | Afro-dite | "The Boy Can Dance" | Figge Boström, Catrine Loqvist, Johan Lindman | 23 795 | 20 941 | 44 736 | 5. |
| 5 | Dead by April | "Mystery" | Pontus Hjelm | 49 851 | 48 668 | 98 519 | 2. |
| 6 | Marie Serneholt | "Salt & Pepper" | Lina Eriksson, Mårten Eriksson, Figge Boström | 18 092 | – | 18 092 | 6. |
| 7 | Thorsten Flinck &   Revolutionsorkestern | "Jag reser mig igen" | Thomas G:son, Ted Ström | 45 192 | 44 438 | 89 630 | 4. |
| 8 | Loreen | "Euphoria" | Thomas G:son, Peter Boström | 78 121 | 82 230 | 160 351 | 1. |
Puhelinääniä annettiin 535 711 kappaletta, ja ohjelmalla oli 3 415 000 katsojaa.
Semifinaalit > Semifinaali 2

Toinen semifinaali järjestettiin 11. helmikuuta Scandinaviumissa Göteborgissa.
| Numero | Esittäjä | Kappale | Tekijät | Äänet (1>  kierros) | Äänet (2>  kierros) | Äänet (yhteensä) | Sija |
| --- | --- | --- | --- | --- | --- | --- | --- |
| 1 | Ulrik Munther | "Soldiers" | Ulrik Munther, Johan Aberg, Linnea Deb,   Joy Deb, David Jackson | 60 994 | 52 623 | 113 617 | 2. |
| 2 | Top Cats | "Baby Doll" | Mårten Eriksson, Lina Eriksson, Susie Päivärinta | 47 129 | 41 380 | 88 509 | 3. |
| 3 | Sonja Aldén | "I din himmel" | Sonja Aldén, Bobby Ljunggren, Peter Boström | 12 246 | – | 12 246 | 6. |
| 4 | Andreas Lundstedt | "Aldrig aldrig" | Niclas Lundin, Maria Marcus, Randy Goodrum | 10 080 | – | 10 080 | 7. |
| 5 | Timoteij | "Stormande hav" | Kristian Lagerström, Johan Fjellström,   Stina Engelbrecht, Jens Engelbrecht | 49 752 | 37 249 | 87 001 | 4. |
| 6 | David Lindgren | "Shout It Out" | Fernando Fuentes, Tony Nilsson | 57 696 | 71 678 | 129 374 | 1. |
| 7 | Mimi Oh | "Det går för långsamt" | Anton Malmberg Hård af Segerstad, Niclas Lundin | 9 342 | – | 9 342 | 8. |
| 8 | Thomas Di Leva | "Ge aldrig upp" | Thomas Di Leva | 34 739 | 30 028 | 64 767 | 5. |
Puhelinääniä annettiin 516 751 kappaletta, ja ohjelmalla oli 3 365 000 katsojaa.